Γοδεφρείδος των Χόενλοε-Σίλλινγκσφυρστ

Ο Γοδεφρείδος (γερμ. Gottfried, 8 Νοεμβρίου 1867 - 7 Νοεμβρίου 1932) του Οίκου του Χοενλόε ήταν αξιωματικός στον στρατό της Αυστρο-Ουγγαρίας και διπλωμάτης κατά τον Α΄ Παγκόσμιο Πόλεμο.


Βιογραφία
Ο Γοδεφρείδος Μαξιμιλιανός Μαρία ήταν το τέταρτο παιδί και ο τέταρτος γιος του Κωνσταντίνου του Χοενλόε-Σίλλινγκφυρστ, σταυλάρχη και διοικητή του Ιππικού της Αυστρο-Ουγγαρίας, και της Μαρίας, κόρης του Νικολάου του Ζάυν-Βίττγκενσταϊν-Μπέρλενμπουργκ-Λούντβιχσμπουργκ. Μεγαλύτερος αδελφός του ήταν ο Κορράδος, πρωθυπουργός της Αυστρίας.

Γεννήθηκε στη Βιέννη. Έπειτα από την αποφοίτησή του από το Σκωτικό Γυμνάσιο της Βιέννης, ο Γοδεφρείδος εισήλθε στον στρατό ως Ουσσάρος το 1887. Προήχθη σε υπολοχαγό το 1889 και παρακολούθησε την Ακαδημία Πολέμου από το 1863 ως το 1895. Ακολούθησε η υπηρεσία του στο Γενικό Επιτελείο. Το 1900 προήχθη σε λοχαγό και στάλθηκε στην Αγ. Πετρούπολη ως στρατιωτικός ακόλουθος το 1902. Το 1906 προήχθη στον βαθμό του ταγματάρχη, αλλά αποσύρθηκε το επόμενο έτος και μεταφέρθηκε στην Υπηρεσία Εξωτερικού. Πάντως, έπρεπε να αφήσει την υπηρεσία το 1908 λόγω του αρραβώνα του με την αρχιδούκισσα Μαρία Ερριέττα, κόρη του Φρειδερίκου της Αυστρίας, Δούκα του Τέσσεν (2ου εξαδέλφου του αυτοκράτορα Φραγκίσκου Ιωσήφ), που ήταν ανώτερος Διοικητής του Αυστρο-Ουγγρικού στρατού κατά τον Α΄ Παγκόσμιο Πόλεμο. Το 1913 ο Φραγκίσκος-Ιωσήφ αυτοκράτορας της Αυστρο-Ουγγαρίας εμπιστεύτηκε στο Γοδεφρείδο την ειδική αποστολή στην Αγ. Πετρούπολη, που σχεδιάστηκε για τον ανακουφισμό των τεταμένων σχέσεων, που προέκυψαν από την κρίση στα Βαλκάνια το χειμώνα του 1912-13. Το 1914 ο Γοδεφρείδος επανήλθε στο διπλωματικό σώμα· ταυτόχρονα, η σύζυγός του έπρεπε να αποκηρύξει τον τίτλο της ως Αυτής Αυτοκρατορική και Βασιλική Υψηλότης".

Το 1914 ο Αυτοκράτορας διόρισε το Γοδεφρείδο ως πρέσβη της Δυαδικής μοναρχίας στο Βερολίνο, σε αντικατάσταση του ηλικιωμένου και υπέργηρου κόμη Λάζλο φον Σογκυένυ-Μαρίτς. Ο διορισμός είχε σχεδιαστεί από καιρό, αλλά ο Λάζλο αρνιόταν την ομαλή έξοδο. Ο Γοδεφρείδος ήταν ένθερμος υποστηρικτής της Δυαδικής Συμμαχίας (Αυστρίας-Γερμανίας) το 1879 και ζητούσε να διατηρήσει τη Συμμαχία επί της βάσης της ισότητας. Η στρατιωτική επιδείνωση της Αυστρίας, όμως, παρεμπόδισε τις προσπάθειές του. Το 1917 πείστηκε ότι η στρατιωτική νίκη ήταν ανέφικτη και ότι η διευθέτηση της ειρήνης έπρεπε να βρεθεί όσο το δυνατόν συντομότερα. Έτσι, υποστήριξε τις ανεπιτυχείς προσπάθειες του νέου αυτοκράτορα, Καρόλου (μικρανεψιού του Φραγκίσκου Ιωσήφ), να φέρει ειρήνη ξεχωριστά.

Έπειτα από το τέλος του Πολέμου, ο Γοδεφρείδος αποσύρηκε από τη δημόσια υπηρεσία και αφιέρωσε την υπόλοιπη ζωή του σε ιπποδρομίες. Το 1917 προήχθη στο βαθμό του αντιστράτηγου ε.α. Περιεβλήθηκε με τα διάσημα του ιππότη του Τάγματος τού Χρυσόμαλλου Δέρατος το ίδιο έτος. Απεβίωσε στη Βιέννη το 1932 σε ηλικία 65 ετών.

Οικογένεια
Νυμφεύτηκε το 1908 τη Μαρία Ερριέττα των Αψβούργων-Λωρραίνης, κόρη του Φρειδερίκου της Αυστρίας, Δούκα του Τέσσεν. Απέκτησαν τρία παιδιά:

 Ελισάβετ (1909 -  1987).
 Ναταλία (1911 - 1989).
 Φρειδερίκος (1913 - 1945)

Παραπομπές

Πηγές
 Hohenlohe-Schillingsfürst Gottfried Prinz zu', Österreichisches Biographisches Lexikon 1815-1950, vol. 2, Vienna, Verlag der Österreichischen Akademie der Wissenschaften, 1957, p. 392.
 William D. Godsey, Aristocratic Redoubt: The Austro-Hungarian Foreign Office on the Eve of the First World War'', West Lafayette, Purdue University Press, 1999, p. 74.

Κατηγορία:Οίκος του Χοενλόε